EkBass/fiwiki-20250220-pages-articles huggingface dataset:
Vapaiden ammattiyhdistysten kansainvälinen liitto

Vapaiden ammattiyhdistysten kansainvälinen liitto (VAKL) () oli vuosina 1949–2006 toiminut kansainvälinen ammattiyhdistysten keskusjärjestö. VAKL lakkautettiin sen yhdistyttyä Ammattiyhdistysliikkeen maailmanjärjestöön. Jäseniä oli vuonna 2006 155 miljoonaa 148 maassa. == Historia == VAKL perustettiin Lontoossa vuonna 1949, kun läntisten maiden ammattiliitot erosivat Maailman ammattiyhdistysten liitosta. CIA tuki Brysseliin asettunutta VAKL:ia, ja VAKL:issa erityisesti englantilaiset ja amerikkalaiset ammattiyhdistysjohtajat tukivat Marshall -suunnitelmaa. VAKL kielsi jäsenjärjestöjään tekemästä yhteistyötä Neuvostoliiton ammattiyhdistysliikkeen kanssa. Vuonna 1956 VAKL perusti kansainvälisen solidaarisuusrahaston, joka kanavoi rahaa Unkarin kapinoiville työläisille. Unkarin kansannousun epäonnistuttua VAKL auttoi pakolaisten ammattiliittoja. Yhdysvaltojen AFL-CIO erosi VAKL:sta vuonna 1969, minkä jälkeen VAKL:n tärkein jäsenjärjestö oli englantilainen TUC. == Lähteet == ==Aiheesta muualla== * http://www.Icftu.org Luokka:Ammattiliittojen kansainväliset järjestöt
Ruostekiuru

Ruostekiuru (Mirafra rufa) on afrikkalainen varpuslintu. Sen esiintymisalue käsittää osan Sahelin alueesta: Malin itäosat, Nigerin läntiset osat, eteläisen Tšadin ja Sudanin länsi- ja keskiosia. Hubert Lynes kuvaili lajin holotyypin Juga Jugasta, Sudanin Darfurista vuonna 1920. Lajista tunnetaan kolme alalajia.IBC == Lähteet == Luokka:Kiurut
Stefani Miglioranzi

Stefani Miglioranzi (s. 20. syyskuuta 1977 Poços de Caldas, Minas Gerais, Brasilia) on brasilialainen jalkapalloilija, pelipaikaltaan keskikenttäpelaaja. Hän edusti viimeksi Major League Soccerin Philadelphia Unionia. == Ura == Italialais-portugalilaista sukua oleva Miglioranzi muutti 12-vuotiaana perheensä mukana Yhdysvaltoihin ja vietti nuoruusvuotensa New Yorkin Port Chesterissä. Hänet valittiin Metro Atlantic Athletic Conferencen vuoden tulokkaaksi vuonna 1995 pelatessaan jalkapalloa Iona Collegen yliopistojoukkueessa Gaelsissa. Ionasta hän siirtyi St. Johnin yliopistoon, jonka joukkueen Red Stormin kanssa hän voitti kansallisen NCAA-mestaruuden vuonna 1996. Chicago Fire varasi Miglioranzin Major League Socceriin vuoden 1999 MLS College Draftin kolmannella kierroksella, mutta MLS-sopimuksen solmimisen sijaan hän siirtyi Englantiin, jossa hän edusti kahdeksan kauden ajan 1. divisioonan Portsmouthia ja 2. divisioonan (myöhemmin Ykkösliigan) Swindon Townia. Hän kärsi Englannin-vuosiensa aikana useista loukkaantumisista, mutta ehti edustaa Swindonia yli 120 liigaottelussa. Vuonna 2004 Swindon ja Miglioranzi ylsivät Mestaruussarjan nousukarsintoihin. Miglioranzi palasi Yhdysvaltoihin kaudeksi 2006 ja liittyi Los Angeles Galaxyyn, mutta pelasi vain kolmessa ottelussa ja siirtyi kauden päätyttyä Columbus Crew’hin. Columbusissa hän on oli osa MLS Supporters’ Shieldin ja MLS Cupin kaudella 2008 voittanutta joukkuetta. Kaudella 2009 hän edusti toistamiseen Los Angelesiä. Kaudeksi 2010 Miglioranzi siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Esikoiskaudella 2010 hän kuului joukkueen runkopelaajiin, mutta kaudella 2011 vastuu väheni, eikä hän saanut jatkosopimusta kauden päätyttyä. == Saavutukset == * MLS Cup: 2008 * MLS Supporters’ Shield: 2008 == Lähteet == == Aiheesta muualla == * Stefani Miglioranzin esittely Philadelphia Unionin sivustolla * Stefani Miglioranzin esittely Major League Soccerin sivustolla Luokka:Brasilialaiset jalkapalloilijat Luokka:Vuonna 1977 syntyneet Luokka:Elävät henkilöt
Rusoselkäkiuru

Rusoselkäkiuru (Mirafra gilletti) on itäafrikkalainen varpuslintu. Sen elinympäristö käsittää Somalian, Itä-Etiopian ja Kenian luoteiskolkan. Siitä tunnetaan kaksi alalajia. Richard Bowdler Sharpe kuvaili lajin holotyypin Somalian Ogadenin Sibbestä 1895.IBC == Lähteet == Luokka:Kiurut
Power of the Sound

__NOTOC__ Power of the Sound on hip hop -ryhmä Rockin da Northin albumi, joka julkaistiin 10. maaliskuuta 2006. == Kappaleet == # Intro # Sama tahto vie huomiseen # Ei syntejä anteeksi saa # Storm of Salvation # Karnevaali etsii klovnejaan # Päältäpäin hyvää # Pois pahasta nukkumaan # Korttitalot romahtaa (lasten haitarihevi) # Hetken hiljaisuus # Vapaapudotus ja jyrkkä nousu # Still I Believe # Afrikantähti, monopoly ja elämä == Aiheesta muualla == * Power of the Sound discogs.com -sivustolla Luokka:Rockin da Northin albumit Luokka:Vuoden 2006 albumit
Kapinräikkäkiuru

Kapinräikkäkiuru (Mirafra apiata) eli aiemmalta nimeltään räikkäkiuru on eteläafrikkalainen varpuslintu. Sen elinympäristö käsittää Lounais-Namibian ja Etelä-Afrikan keskiosia. Siitä tunnetaan kaksi alalajia. Louis Jean Pierre Vieillot kuvaili lajin holotyypin läntisen Kapmaan Malmesburysta 1816.IBC == Lähteet == Luokka:Kiurut
Angel Bust

Angel Bust (s. 30. marraskuuta 1970 Kalifornia) on yhdysvaltalainen entinen pornonäyttelijä. == Ura == Bust aloitti uransa stripparina ja myöhemmin teki ensiesiintymisensä pornoelokuvissa vuonna 1992, elokuvassa Boobarella. Sittemmin hän esiintyi noin 50 elokuvassa ja lopetti näyttelemisen vuoden 1995 lopulla keskittyäkseen täysipäiväisesti strippaamiseen. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1971 syntyneet Luokka:Elävät henkilöt
Dave Myrie

Dave Andrew Myrie Medrano (s. 1. kesäkuuta 1988 Puerto Viejo, Costa Rica) on costaricalainen jalkapalloilija, pelipaikaltaan puolustaja. Hän edustaa norjalaista Fredrikstadia. Myös Myrien veli Roy Myrie on jalkapalloilija. == Seurajoukkueura == Myrie edusti juniorina kahden kauden ajan espanjalaisseura Cádizia. Palattuaan kotimaahansa hän pelasi Puntarenasin ja Alajuelensen joukkueissa maan korkeimmalla sarjatasolla Primera Divisiónissa kaudet 2007–2009. Syyskuussa 2009 Myrie teki sopimuksen Yhdysvaltain Major League Soccerin Chicago Firen kanssa. Kaudeksi 2010 hän siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Myrie oli avauskokoonpanossa joukkueen tehdessä MLS-ensiesiintymisensä 25. maaliskuuta Seattle Soundersiä vastaan, mutta hänet vapautettiin sopimuksestaan pian ottelun jälkeen. Yhdysvalloista Myrie palasi Costa Ricaan, jossa hän liittyi Limónin joukkueeseen. Elokuussa 2011 hän siirtyi Norjan Tippeligaenin Fredrikstadiin. == Maajoukkueura == Myrie kuului Costa Rican maajoukkueeseen alle 17-vuotiaiden MM-kilpailuissa vuonna 2005 ja alle 20-vuotiaiden MM-kilpailuissa vuonna 2007. Costa Rican A-maajoukkueessa Myrie debytoi 17. marraskuuta 2010 ottelussa Jamaikaa vastaan. Hänet valittiin joukkueeseen vuoden 2011 Keski-Amerikan-mestaruuskilpailuihin. == Lähteet == == Aiheesta muualla == * Dave Myrien esittely Fredrikstadin sivustolla Luokka:Costaricalaiset jalkapalloilijat Luokka:Vuonna 1988 syntyneet Luokka:Elävät henkilöt
Sagoninkiuru

Sagoninkiuru (Mirafra pulpa) on itäafrikkalainen varpuslintu. Sen elinympäristö käsittää Etiopian eteläosan, Kenian pohjois-, keski- ja kaakkoisosat, sekä Koillis-Tansanian. Herbert Friedmann kuvaili lajin holotyypin Etiopian Shoan provinssin Saganjoelta 1930.IBC == Lähteet == Luokka:Kiurut
Ruskosauvasirkka

Ruskosauvasirkka (Carausius morosus) on lemmikkieläimenä suosittu ja helppohoitoinen kummitussirkkalaji. == Koko ja ulkonäkö == Ruskosauvasirkka on vihreä tai ruskea, siivetön, pitkänomainen hyönteinen, joka muistuttaa oksaa. Tuntosarvet ovat vartaloon nähden melko pitkät. Täysikasvuinen naaras on 8-10 cm pitkä ja etummaisten jalkojen tyvissä on punaista väriä. Toukilla punainen väri ei juuri erotu. Koirasyksilöt ovat äärimmäisen harvinaisia. == Elintavat == Ruskosauvasirkka on enimmäkseen yöaktiivinen hyönteinen, joka lepää päivät tekeytyen oksaksi. Se on kasvinsyöjä, joka käyttää ravinnokseen monia eri kasvilajeja. Enimmäkseen ruskosauvasirkan tulisi syödä vadelman lehtiä, omenan lehtiä ja myrkyttömiä ruusun lehtiä. Useimpien kummitussirkkojen tapaan ruskosauvasirkka lisääntyy täysin neitseellisesti. Gynandromorfeja yksilöitä on tavattu. Naaras tuottaa täysikasvuiseksi tultuaan joka päivä noin neljä kappaletta 2 mm:n pituisia munia, koko loppuelämänsä ajan. Munien kuoriutumisessa kestää muutamasta kuukaudesta jopa puoleen vuoteen. Vastakuoriutunut sauvasirkka on noin kolmen sentin pituinen ja erittäin hento. Muodonvaihdos on vaillinainen. Sauvasirkka elää noin vuoden ikäiseksi, mutta vanhempiakin yksilöitä on tavattu. == Levinneisyys == Laji esiintyy luonnonvaraisena mm. Intiassa ja Sri Lankalla. Karanneista tai luontoon päästetyistä yksilöistä on muodostunut pysyviä kantoja ympäri maailmaa. == Lähteet == * === Viitteet === == Aiheesta muualla == * Kuva. * * Luokka:Kummitussirkat Luokka:Lemmikkieläimet
The Ultimate Collection (Michael Jackson)

Michael Jackson: The Ultimate Collection on yhdysvaltalaisen laulajan Michael Jacksonin seitsemäs kokoelmalevy sekä kokoelmaboksi, joka julkaistiin marraskuussa 2004. Se sisältää neljä CD:tä ja yhden DVD:n. Boksia on myyty yli miljoona kappaletta maailmanlaajuisesti. Siltä julkaistiin ainoana singlenä kappale ”Cheater”. Albumin DVD-osio julkaistiin myöhemmin vuonna 2005 erikseen nimellä Live in Bucharest: The Dangerous Tour. == Albumin tiedot == Boksi sisältää pääasiassa Jacksonin hittejä vuosien 1979–2001 studioalbumeilta Off the Wall, Thriller, Bad, Dangerous, HIStory ja Invincible. Merkittävimpiä julkaisuja ovat demoversiot kappaleista ”P.Y.T. (Pretty Young Thing)”, ”Shake a Body”, ”Cheater” ja ”We Are the World”. Boksi sisältää lisäksi kahdeksan aiemmin julkaisematonta, Jacksonin itse kirjoittamaa kappaletta, kuten ”Beautiful Girl”, ”The Way You Love Me” ja ”We’ve Had Enough”. Kappale ”The Way You Love Me” julkaistiin uudelleen miksattuna nimellä ”(I Like) The Way You Love Me” joulukuussa 2010 postuumialbumilla Michael. == Harvinaisuudet == Koko versio kappaleesta ”You Can’t Win” oli saatavissa ainoastaan 12 tuuman singlenä. Kappale ”Someone in the Dark” julkaistiin ensimmäisen kerran kaksiosaisena soundtrack-albumilla E.T. the Extra-Terrestrial vuonna 1982 sekä myöhemmin Thrillerin erikoisversiossa vuonna 2001. Varhainen versio kappaleesta ”Dangerous” sekä kappale ”Monkey Business” olivat aikaisemmin saatavissa ainoastaan vuoden 2001 Dangerousin harvinaisella erikoisversiolla. Kappale ”Someone Put Your Hand Out” on Pepsin tukema kasettisingle, joka julkaistiin Euroopassa Dangerous World Tourin promootiona. Kappale ”On the Line” oli osa vuonna 1997 julkaistua boksia Michael Jackson’s Ghosts. == Kappalelistat == === Rajoitettu Japanin versio === Japanissa julkaistu versio sisältää viisi ylimääräistä kappaletta: ”Blame It on the Boogie”, ”Human Nature”, ”Another Part of Me”, ”Heal the World” ja ”One More Chance”. Luokka:Vuoden 2004 kokoelma-albumit Luokka:Michael Jacksonin kokoelma-albumit
Savannikiuru

Savannikiuru (Mirafra cantillans) on Afrikassa ja Etelä-Aasiassa elävä varpuslintu. Sen laaja elinympäristö käsittää Sahelin alueen Senegalin itäosista Eritreaan, Itä-Afrikan Etelä-Eritreasta Koillis-Tansaniaan, sekä Arabian niemimaan, Pakistanin, Intian, Länsi-Nepalin ja Kaakkois-Bangladeshin. Siitä tunnetaan neljä alalajia. Edward Blyth kuvaili lajin holotyypin Intiasta 1844.IBC == Lähteet == Luokka:Kiurut
Sepelkiuru

Sepelkiuru (Mirafra collaris) on itäafrikkalainen varpuslintu. Sen elinympäristö käsittää Somalian, Kaakkois-Etiopian ja itäisen Kenian. Richard Bowdler Sharpe kuvaili lajin holotyypin Kenian koillisosan Aimolasta 1886.IBC == Lähteet == Luokka:Kiurut
Rakkauden ammattilainen

”Rakkauden ammattilainen” on Juice Leskisen kappale vuodelta 1986, jolloin se julkaistiin ”Vaasankin veri vapisee” -singlen B-puolena. Se sisältyi myös Juice Leskinen Grand Slamin albumiin Yölento. Kappale alkaa sanoilla Hän on opetellut rakastamaan hän on vailla koulutusta / siksi arvostelijoissaan aiheuttaa pahennusta. / Ne häntä piikittelee mutta hän sen kestää kyllä / hän ei rakkautta tee hän pitää sitä yllä. ”Rakkauden ammattilainen” kertoo uhrautuvasta rakkaudesta, ja siinä on viittauksia Jeesukseen, kun kerrotaan miten rakkauden ammattilaisen nilkat ja ranteet naulataan. Toisaalta kappaleen ei voi sanoa kertovan suoraan sen enempää prostituoiduista kuin Jeesuksestakaan. Juice Leskinen kertoi saaneensa idean Kari Peitsamon ”Amatöörirakastaja”-kappaleen nimestä. == Kappaleet == ;A-puoli # ;B-puoli # * == Kokoonpano == * Juice Leskinen – laulu * Anssi Tikanmäki – sähköpiano * Ila Loueranta – akustinen kitara * Puntti Valtonen – autoharp * Antti Tammilehto – basso * Jari Yliaho – sähkökitara * Vesa Sytelä – rummut * Toni Lähteenmäki – taustalaulu == Lähteet == Luokka:Juice Leskisen kappaleet Luokka:Vuoden 1986 kappaleet
Valencian lentoasema

Valencian lentoasema (, ) on julkinen lentoasema, joka sijaitsee 8 kilometriä Valenciasta länteen. Vuonna 2007 avattiin Lentoaseman terminaalin alla oleva Valencian metron linjojen 3 ja 5 pysäkki "Aeropuerto". Metrolinja kulkee lentoasemalta Valencian ydinkeskustaan, jonne matka kestää 15 minuuttia, ja aina merenrannalle saakka. Valenciaan operoivia lentoyhtiöitä: Air Algérie, Air Berlin, Air Europa, Air France, Alitalia, Blue Air, Bulgaria Air, Brussels Airlines, Czech Airlines, Delta airlines, Easyjet, Iberia, Lufthansa, Pyrenair, Ryanair, Spanair, Swiftair, Tap Portugal, Transavia. ==Lähteet== Luokka:Espanjan lentoasemat Luokka:Valencian maakunta
Auðhumla

Auðhumla on skandinaavisessa mytologiassa alkulehmä, jonka maitoa jääjättiläinen Ymir joi aikojen alussa. Lehmä pysyi hengissä nuolemalla Niflheimin suolaista jäätä. Kun Auðhumla nuoli suolaisia jääkiteitä, siitä muodostui mies, Buri. Buri sai pojan nimeltä Bor, joka puolestaan sai kolme poikaa, jumalat Odin, Vili ja Ve. == Lähteet == Luokka:Skandinaavinen mytologia
Pyhä toimitus (kappale)

”Pyhä toimitus” on Juice Leskisen kappale vuodelta 1985. Teksti rinnastaa Leskiselle ominaiseen tapaan pyhää ja seksuaalista, ja se on paikoin varsin suoraviivaista: Pääsen sisään / näin voimani lisään. Kappale alkaa sanoilla Maailman kyliin / mä väsyin / ota syliin. Kappale julkaistiin Juice Leskinen Grand Slamin nimellä ensin singlenä (B-puolella ”Inferno”) ja sitten albumilla Pyromaani palaa rikospaikalle. Sitä ennen Juice Leskinen ei ollut julkaissut uutta materiaalia puoleentoista vuoteen. Kappaleen esittävät levyllä Juice Leskinen (laulu), Anssi Tikanmäki (piano, urut ja taustalaulu), Ila Loueranta (taustalaulu), Puntti Valtonen (sähkökitara ja taustalaulu), Antti Tammilehto (basso ja taustalaulu) ja Vesa Sytelä (rummut). Grand Slam kasattiin uudestaan ”Pyhän toimituksen” levyttämistä varten, ja kappale käsittelee Juice Leskisen mukaan yhtä paljon ”sitä naista” kuin bändiäkin. Hän on myös kertonut, että kappale on itse asiassa ”yksi Chopinin etydi väärinpäin”. == Kappaleet == ;A-puoli # ;B-puoli # * == Lähteet == Luokka:Juice Leskisen kappaleet Luokka:Vuoden 1985 kappaleet
Holy Wars... The Punishment Due

Holy Wars... The Punishment Due on vuonna 1990 julkaistu Megadethin single albumilta Rust in Peace. Se nousi Suomen virallisen listan sijalle 10. Holy Wars käsittelee lyyrisesti Pohjois-Irlannin levottomuuksia ja ongelmia 1960-luvulta. Tätä kriisiä kutsuttiin nimellä The Troubles. Kappaleessa käsitellään myös katolisten ja protestanttien välistä uskonnollista sotaa. Kappale on kaksiosainen, joista ensimmäinen osa (Holy Wars) käsittelee Irlannin ongelmallisuuksia, kun taas toinen osa (The Punishment Due) käsittelee sarjakuvahahmo Tuomaria, jonka alkuperäinen, englanninkielinen nimi on The Punisher. Kappaleessa on neljä kitarasooloa. Kappaleen musiikkivideo kuvattiin elokuussa 1990, juuri kun Persianlahden sota oli saanut alkunsa. Videolla näytetäänkin sodan maailmalle aiheuttamia konflikteja. Kappale on Guitar Hero: Warriors of Rockin final encoressa. ==Kappaleet== 7" painos #Holy Wars...The Punishment Due #Lucretia 12" painos #Holy Wars...The Punishment Due #Interview with Dave Mustaine 12" painos #Holy Wars...The Punishment Due #Lucretia #Interview with Dave Mustaine (Edited) CD-painos #Holy Wars...The Punishment Due #Lucretia #Interview with Dave Mustaine (Edited) == Kokoonpano == * Dave Mustaine – kitara, laulu * Marty Friedman – kitara * David Ellefson – basso * Nick Menza – rummut == Lähteet == Luokka:Megadethin kappaleet Luokka:Vuoden 1990 kappaleet Luokka:Uskontokriittiset laulut
Helsingin Poliisi-Voimailijat

Helsingin Poliisi-Voimailijat ry on vuonna 1921 perustettu urheiluseura. Se perustettiin Helsingin poliisilaitoksen palveluksessa olevien henkilöiden sekä heidän 14 vuotta täyttäneiden poikiensa urheiluseuraksi, mutta nykyisin siihen kuuluu muitakin kuin helsinkiläisiä ja myös muita kuin poliiseja.HPV HPV:n alkuvuosien lajeja olivat paini, köydenveto ja nyrkkeily. Myöhemmin mukaan tulivat hiihto, yleisurheilu ja erilaiset palloilulajit. Nykyiset lajit ovat hiihto, hiihtosuunnistus, pyöräsuunnistus, suunnistus, painonnosto, penkkipunnerrus, voimanosto, salibandy ja yleisurheilu. Seura kuuluu lajien kansallisiin lajiliittoihin. Seura on mukana järjestämässä Helsinki City Marathonia ja Seurasaaren juhannusjuhlia. Seura julkaisi Poliisi-Voimailija- nimistä jäsenlehteä vuosina 1996–2013. ==Olympiamitalisteja== * Toivo Loukola, Amsterdamin 1928 olympialaisten kultamitalisti estejuoksussa * Kalle Tuominen, Berliinin 1936 olympialaisten hopeamitalisti 3000 metrin esteissä * Kustaa Pihlajamäki kultaa painissa Berliinissä 1936 * Olavi Mannonen, Melbournen olympialaisissa 1956 hopeaa, nykyaikainen 5-ottelu. ==Lähteet== ==Aiheesta muualla== *HPV:n historia Luokka:Suomalaiset urheilun yleisseurat Luokka:Suomen poliisitoimi
Bilbaon lentoasema

thumb|Lentoaseman terminaali. Bilbaon lentoasema (, ) on julkinen lentoasema, joka sijaitsee Loiun kunnassa Baskimaassa, Espanjassa. Lentoasema on Pohjois- Espanjan ja Baskimaan tärkein lentoasema. Lentoaseman terminaalin on suunnitellut espanjalainen arkkitehti Santiago Calatrava, ja se otettiin käyttöön vuonna 2000. Terminaalia on suunniteltu laajennettavaksi. == Lentoyhtiöitä == * Aer Lingus * Air Europa * Air France * Brussels Airlines * Easyjet * Iberia * Lufthansa * Quantum Air * TAP Portugal * Tunisair * Vueling Airlines ==Lähteet== == Aiheesta muualla == Lentoasema Luokka:Espanjan lentoasemat
Metlaoui

Metlaoui on kaupunki Tunisiassa. Se sijaitsee maan länsiosassa, Gafsan kuvernoraatissa, lähellä Algerian rajaa. Kaupunki kuuluu Atlasvuoristoon ja siellä on kaivostoimintaa, pääasiassa fosfaattia. Metlaouista kulkee rautatie Seljan rotkon läpi Redeyefin kaupunkiin. Rautatie on ollut ennen tärkeä kaivostoiminnalle, mutta nykyään se on etupäässä turistikäytössä. Metlaouissa on noin 38000 asukasta. == Lähteet == Luokka:Tunisian kaupungit
Klaus Van Der Kampf

Klaus Van Der Kampf on suomalainen iskelmälaulaja, joka osallistui Syksyn sävel -kilpailuun vuonna 1982 kappaleella Raisu lumous ja sijoittui kolmannelle sijallehttp://www.lahti.fi/www/bulletin.nsf/webprint/9A6745056A2E6F6EC225723D001BF3B9?OpenDocument. Vuonna 1984 Kampf teki yhdessä Pallosalama-orkesterin kanssa pitkäsoiton Bluebird-levymerkille. ==Diskografia== * Leuto kaipaus (1984) ==Lähteet== ==Aiheesta muualla== * Luokka:Suomalaiset iskelmälaulajat Luokka:Syntymävuosi puuttuu Luokka:Elävät henkilöt
Seljan rotko

Seljan rotko sijaitsee läntisessä Tunisiassa, Atlasvuoristossa, lähellä Algerian rajaa. Rotko on ainutlaatuinen luonnonmaisema Tunisiassa. Rotkolla on korkeat ja jyrkät seinät, ja sen pohjalla virtaa Seljan joki. Rotko on useita kilometrejä pitkä ja erittäin kiemurteleva. Vuonna 1896 rakennettiin rotkoon rautatie läheisten Metlaouin ja Redeyefin kaupunkien välille helpottamaan alueella olevien fosfaattikaivosten hyödyntämistä. Rakentaminen rotkoon oli kallista ja vaati myös paljon ihmishenkiä. Nykyään rata on etupäässä turistikäytössä. Turisteja kuljetaan junalla, jonka nimi on Le Lézard Rouge (punainen lisko). Juna kulkee Metlaouin kaupungista rotkoa pitkin ylös kaivosalueelle. Aina välillä juna pysähtyy, että matkustajat pääsevät ulos ottamaan valokuvia. Koska rata kulkee lähellä Algerian rajaa, on junassa myös rajavartijat. Le Lézard Rouge valmistettiin Ranskassa 1910 ja se lahjoitettiin Tunisian beylle. Sillä bey matkusti talvipalatsiinsa keidaskaupunki Tozeuriin. Junassa on viisi vaunua ja ne maalattiin syvän punaiseksi, mistä se myös sai nimensä. Luokka:Tunisian maantiede Luokka:Rotkot
Neidonkenkä (romaani)

Neidonkenkä on Sirpa Kähkösen Kuopio-sarjan viides osa. Se ilmestyi Otavan kustantamana 2009.Fennica Viitattu 26.7.2011 Edeltävän osan tavoin se on yhdenpäivänromaani. Tapahtumat sijoittuvat jatkosodan aikaiseen Kuopioon, kesäkuun 9. päivään vuonna 1942. Romaanin nimi tulee harvinaisesta kämmekkäkasvista, neidonkengästä, jota kirjassa Juho Tiihonen koittaa etsiä metsästä. == Juoni == Ankaran nälkätalven jälkeen ihmiset nauttivat alkavan kesän lämpimistä päivistä. Aleksanterinkadun asunnossa otetaan esiin huolella säilytetty taikinanjuuri ja Hilda Tuomi pääsee leipomaan pitkästä aikaa kunnollista ruisleipää. Ravintola Tatrassa valmistaudutaan juhliin, vaikka kaikki ruokatarpeet ovat tiukassa. Kaupungissa on paljon saksalaisia sotilaita, eivätkä nuoret tytöt voi välttyä heidän katseiltaan. Helvi Martiskainen ei tiedä kuinka varjelisi tytärtään Maria, jota äidin neuvot eivät tunnu kiinnostavan. Äitinsä hylkäämä Charlotta odottaa epätoivoisesti isäänsä. Hyviäkin uutisia sentään saapuu: Juho on hyväksytty oppikouluun. == Lähteet == ==Aiheesta muualla== * Kirjasampo.fi: Neidonkenkä Luokka:Suomalaiset romaanit Luokka:Vuoden 2009 kirjat
Narkausjärvi

Narkausjärvi on Rovaniemen Narkauksessa sijaitseva pieni järvi. Se sijaitsee noin 36 kilometrin päässä kaupungista ja sen läheisyydessä on muutamia asuintaloja. Järvessä on 9 metrin syvänne. Järvi laskee Vähäjokea pitkin Kemijokeen. == Lähteet == Luokka:Ala-Kemijoen alue Luokka:Rovaniemen järvet
Retkikunta 23

Retkikunta 23 () oli Kansainvälisen avaruusaseman 23. miehistö. Retkikunta 23 alkoi Sojuz TMA-16:n irtautuessa asemasta 18. maaliskuuta 2010. Kolme uutta miehistön jäsentä saapui Sojuz TMA-18:n mukana asemalle 4. huhtikuuta 2010. Retkikunta päättyi 2. kesäkuuta 2010 00:04 UTC Sojuz TMA-17:n irtautuessa ISS:stä Kotovin, Noguchin ja Creamerin laskeutuessa Sojuzilla Kazakstaniin. Skvortsov, Kornijenko ja Caldwell jatkoivat avaruusasemalla Retkikunta 24:n jäseninä. ==Miehistö== Asema Ensimmäinen osa maalis–huhtikuu 2010 Toinen osa huhti–kesäkuu 2010 Komentaja Oleg Kotov, RSA 2\. avaruuslento Oleg Kotov, RSA 2\. avaruuslento Lentoinsinööri 1 Soichi Noguchi, JAXA 2\. avaruuslento Soichi Noguchi, JAXA 2\. avaruuslento Lentoinsinööri 2 Timothy Creamer, NASA 1\. avaruuslento Timothy Creamer, NASA 1\. avaruuslento Lentoinsinööri 3 Aleksandr Skvortsov, RSA 1\. avaruuslento Lentoinsinööri 4 Mihail Kornijenko, RSA 1\. avaruuslento Lentoinsinööri 5 Tracy Caldwell Dyson, NASA 2\. avaruuslento ;Lähde: NASA; == Varamiehistö == *Douglas H. Wheelock - Komentaja *Anton Shkaplerov *Satoshi Furukawa *Mihail Tjurin *Aleksandr Samokutjajev *Scott J. Kelly ==Lähteet== == Aiheesta muualla == *NASAn Expedition 23 Main Page *Retkikuntien 23/24 lehdistöpaketti (11,5 Mt pdf) *Kansainvälisen avaruusaseman NASAn kotisivu Luokka:Kansainvälinen avaruusasema
Pampasirkut

Pampasirkut (Embernagra) on tangaroiden heimoon kuuluva varpuslintusuku. Pampasirkkujen sukuun kuuluu BirdLifen mukaan kaksi lajia. == Pampasirkkuihin kuuluvia lajeja == * Bahianpampasirkku (Embernagra longicauda) * Pampasirkku (Embernagra platensis) ==Lähteet== == Aiheesta muualla == *ITIS: Embernagra (englanniksi) Luokka:Tangarat
Houssine Kharja

Houssine Kharja (, s. 9. marraskuuta 1982 Poissy, Ranska) on marokkolainen jalkapalloilija, pelipaikaltaan hyökkäävä keskikenttäpelaaja. Hän edustaa Qatarin pääsarjassa pelaavaa Al-Arabia. ==Ura== Kharja vietti vuoden Paris Saint-Germainin ja Sportingin kakkosjoukkueessa ennen kuin siirtyi Italiaan aloittaakseen ammattilaisuransa Ternanan joukkueessa. Hän vietti joukkueessa viisikautta ja kävi hetkellisesti lainalla AS Romassa, jossa Kharja pelasi 12 ottelua tehden niistä yhden maalin. Lainan päätyttyä hän palasi takaisin Ternaanaan, joka putosi Serie C1. Samalla Kharjan sopimusneuvotteluissa ilmeni epäselvyyksiä, jonka myötä selvittely vietiin aina FIFA:n oikeusistuntoon, jossa oikeus päätti Kharjan olevan vapaa pelaaja. Tämän myötä hän siirtyi 27. maaliskuuta 2007 kolmen vuoden sopimuksella Serie B:ssa pelanneen Piacenzan riveihin. Kharja lainattiin kesken kauden Sienaan, joka lopulta teki seuraavalle kaudelle vakituisen sopimuksen. Kesäkuussa 2009 Genoa ilmoitti käyvänsä neuvotteluja Kharjan kanssaGenoa in Pressing SU Houssine Kharja genoacfc.it 10.6.2009 Viitattu 4.4.2010 ja lopulta 2. heinäkuuta 2009 joukkue allekirjoitti sopimuksen keskikenttäpelaajan kanssa. 29\. tammikuuta 2011 Inter ilmoitti tehneensä puolen vuoden lainasopimuksen Kharjan kanssa.Moroccan Kharja signs for Inter on loan FIFA 29.1.2011 Viitattu 29.1.2011 Kharja pelasi Interissä 15 ottelua ja onnistui kerran maalinteossa. Sopimuksen päätyttyä Inter ei päättänyt tehdä jatkosopimusta Kharjan kanssa. 18\. elokuuta 2011 Kharja siirtyi Genoasta Fiorentinaan kahden vuoden sopimuksella.Kharja in viola Vional Channel 18.8.2011 Viitattu 3.11.2011 29\. kesäkuuta 2012 Kharja allekirjoitti kahden vuoden sopimuksen qatarilaisen Al- Arabin kanssa.Kharja passes medical, signs two-year deal with Al Arabi qsl.com.qa 30.6.2012 Viitattu 14.10.2012 ==Maajoukkueura== Maajoukkuetasolla Kharja on edustanut Marokkoa. Hän pelasi ensimmäisen maaottelunsa 20. kesäkuuta 2003 Gabonia vastaan.2012 Africa Cup of Nations - Houssine Kharja Player Profile MTNFootball Viitattu 1.2.2012 Ensimmäisen maalinsa hän puolestaan teki 4. kesäkuuta 2005 Malawia vastaan. Kharja on edustanut Marokkoa myös arvokisoissa. Hän pelasi ensimmäiset Afrikan-mestaruuskilpailut vuonna 2004, jolloin Marokko saavutti hopeaa, hävittyään loppuottelussa Tunisialle. Kharja oli mukana myös vuosien 2006 ja 2008 Afrikan- mestaruuskilpailuissa, mutta ilman menestystä, kun Marokko jäi alkulohkoon. Myös vuoden 2012 Afrikan-mestaruuskisoissa Marokon kohtalo oli jäädä alkulohkoon. Kharja kuitenkin onnistui tekemään turnauksessa kolme maalia ollen maansa ja kisojen paras maalintekijä. ==Saavutukset== ===Seurajoukkueissa=== *Italian cup: 2011 ===Maajoukkueessa=== *Afrikan- mestaruuskilpailut ** Hopeaa: 2004 ===Henkilökohtaiset=== *Afrikan- mestaruuskilpailujen paras maalintekijä: 2012 (3 maalia) ==Lähteet== ==Aiheesta muualla== * National Football Teams Luokka:Ranskalaiset jalkapalloilijat Luokka:Marokkolaiset jalkapalloilijat Luokka:Ranskanmarokkolaiset Luokka:Vuonna 1982 syntyneet Luokka:Elävät henkilöt
Koripallo kesäolympialaisissa 1904

Koripallo järjestettiin näytöslajina vuoden 1904 kesäolympialaisissa. Lajissa järjestettiin neljä näytöstapahtumaa. ==Amatöörisarja== *Buffalo German YMCA vs. Missouri AC, 97-8 *Chicago Central YMCA vs. Sawyer AB, 56-6 *Buffalo German YMCA vs. Turner Tigers, 77-6 *Chicago Central YMCA vs. Turner Tigers, 2-2 (Turner Tigers luovutti) *Buffalo German YMCA vs. Xavier AA, 36-28 *Buffalo German YMCA vs. Chicago Central YMCA, 39-28 *Chicago Central YMCA vs. Missouri AC, 2-0 ==Collegesarja== *Hiram College vs. Wheaton College, 23-20 *Wheaton College vs. Latter Day Saints University, 40-35 *Hiram COllege vs. Latter Day Saints University, 25-18 Lopputulokset: # Hiram College # Wheaton College # Latter Day Saints University ==High scool -sarja== Lopputulokset: # New York # Chicago # Saint Louis # San Francisco ==Peruskoulusarja== Lopputulokset: # New York # Chicago # San Francisco Luokka:Kesäolympialaiset 1904 1904 Luokka:Näytöslajit
Golf olympialaisissa

Golf on järjestetty kesäolympialaisissa ensimmäisen kerran vuonna 1900 ja toisen kerran vuonna 1904. Pitkän tauon jälkeen golfista tuli olympialaji jälleen kesäolympialaisista 2016 alkaen. Olympiagolfin menestynein maa on Yhdysvallat. ==Tapahtumat== Golf Kilpailumuoto 1900 1904 2016 2020 Miesten yksinpeli X X X X Naisten yksinpeli X - X X Miesten joukkuepeli - X - - ==Mitalitaulukko== ==Lähteet== *
Sulo Hurstinen

Sulo Voipa Hurstinen (1. helmikuuta 1881 Kuhmalahti – 5. syyskuuta 1979 Helsinki) oli suomalainen viulisti. Hurstinen antoi uransa aikana noin 1 500 omaa konserttiesitystä Suomessa, muissa Pohjoismaissa, Baltiassa ja Saksassa. ==Elämä ja ura== Sulo Hurstisen vanhemmat olivat director cantus Herman Hurstinen ja Emilia Yli-Pohja ja puoliso vuodesta 1907 Thyra Gabriela Lindelöf, matemaatikko Lorenz Lindelöfin tytär. Hurstinen kävi kahdeksan luokkaa lyseota, mutta ryhtyi sitten opiskelemaan musiikkia. Hän opiskeli Helsingin musiikkiopistossa vuosina 1902–1905 muun muassa Viktor Nováčekin johdolla sekä Prahassa opettajanaan Otakar Ševčík ja Berliinissä opettajanaan Karel HalířTietosanakirja 1909, osa 11, Hakusana: Hurstinen Sulo. Hurstinen piti ensikonserttinsa Helsingissä vuonna 1906. Tiiviin konsertoinnin ohella Hurstinen opetti viulunsoittoa Tallinnan konservatoriossa vuosina 1913–1914, Helsingin musiikkiopistossa vuosina 1909–1910 ja 1918–1952 sekä Helsingin kansankonservatoriossa 1922–1964, yli 80 vuoden ikään saakka. Hurstinen julkaisi joitakin omia viulusävellyksiä ja viulunsoiton opiskelun oppaita. Hurstisen tytär Irma Hurstinen-Hellström (1907–1955)Toivo Haapanen ym. (toim.): Musiikin tietokirja (2. painos), s. 187 ja täydennysliite s. 23. Helsinki: Otava, 1957. oli konserttipianisti, joka soitti yhdessä isänsä kanssa monilla konserttikiertueilla. Hurstinen palkittiin 1956 Suomen Leijonan Pro Finlandia -mitalilla. == Kirjallista tuotantoa == * Mitä jokaisen viulunsoittajan tulee tietää. WSOY, 1911. * Viulukoulu. 1922. ==Lähteet== *Uppslagsverket Finland *Hillila, Ruth-Esther & Hong, Barbara Blanchard Historical dictionary of the music and musicians of Finland. Greenwood Publishing Group. 1997 ISBN 0-313-27728-1 ===Viitteet=== == Kirjallisuutta == * Sulo Hurstinen : suomalaisen viulutaiteen uranuurtaja ; toimittanut Ranja Aukee. BoD - Books on Demand, Helsinki 2017 ISBN 9789515684882 Luokka:Suomalaiset viulistit Luokka: Suomalaiset musiikkipedagogit Luokka:Pro Finlandia -palkitut Luokka:Vuonna 1881 syntyneet Luokka:Vuonna 1979 kuolleet
Aleksandr Skvortsov (kosmonautti)

Aleksandr Aleksandrovich Skvortsov (; s. 6. toukokuuta 1966 Štšolkovo, Venäjä) on venäläinen kosmonautti. Skvortsov on naimisissa Elena Georgievna Skvortsovan (o.s. Krasnikova) kanssa. Heillä on yksi tytär, Anna. Hän harrastaa mm. sukeltamista, jalkapalloa, sulkapalloa, kalastusta, metsästystä ja matkailua. Hänen isänsä Aleksandr oli myös kosmonautti, joka ei kuitenkaan käynyt avaruudessa. ==Koulutus== Skvortsov valmistui Stavropolin ilmavoimien koulusta ohjaaja-insinöörinä vuonna 1987 ja vuonna 1997 ilmapuolustusakatemiasta. Hän on Venäjän ilmavoimien eversti. Nykyään hän opiskelee lakitiedettä. Hänellä on yli tuhat lentotuntia muun muassa MiG-23:n ja Su-27:n lentäjänä. ==Ura avaruuslentäjänä== Skvortsov valittiin 28. heinäkuuta 1997 kosmonauttikoulutukseen. Skvortsov suoritti Venäjän avaruusjärjestön (Roskosmos) kosmonautin peruskoulutuksen tammikuusta 1998 marraskuuhun 1999. Hän sai testi-kosmonautin kelpoisuuden marraskuussa 1999. Tammikuusta 2000 lähtien hän on saanut jatkokoulutusta Kansainväliseen avaruusasemaan (ISS). Maaliskuussa 2008 Skvortsov nimitettiin ISS:n Retkikunta 21/22 varamiehistöön lentoinsinööriksi ja Sojuz TMA:n komentajaksi. Hänet nimitettiin ISS:n Retkikunta 23:n lentoinsinööriksi. http://www.nasa.gov/home/hqnews/2008/nov/HQ_08-306_Expedition_crews.html Hän toimi myös Retkikunta 24:n komentajana. Skvortsov laukaistiin ISS:lle 2. huhtikuuta 2010 lennolla Sojuz TMA-18. Hän palasi Maahan Sojuz TMA-18:lla 25. syyskuuta 2010. == Lähteet == ==Aiheesta muualla== *NASAn elämäkerta *Spacefacts.de:n elämäkerta *Skvortsovin avaruuslentoa edeltävä haastattelu NASAn sivulla (23.3.2010) Luokka:Venäläiset avaruuslentäjät Luokka:Vuonna 1966 syntyneet Luokka:Elävät henkilöt
Marion -88

Marion - 88 on Marionin julkaisema albumi vuodelta 1988. == Kappaleet == # # # # # # # # # # yhdessä Markku Aron kanssa == Lähteet == Luokka:Vuoden 1988 albumit Luokka:Marion Rungin albumit Luokka:Vexi Salmen tuottamat albumit
Hv1

Hv1 ('H8 ennen vuotta 1942) on Valtionrautateiden käytössä ollut höyryveturi. 1910-luvun alussa vanhemmat veturisarjat olivat junapainojen kasvaessa tulleet pienitehoisiksi, joten Valtionrautatiet suunnitteli entisiä huomattavasti voimakkaamman veturityypin H8. Ensimmäiset 12 veturia valmisti Tampella syksyyn 1915 mennessä, ja ne saivat numerot 545–556. Tampellalta tilattiin 18 veturia lisää. Ne toimitettin vuosina 1915–1916 ja saivat numerot 557–574. Lokomo valmisti 12 veturia, jotka valmistuivat 1920–1921 ja saivat numerot 575–578 ja 648–655. Alkuperäinen suurin sallittu nopeus 80 kilometriä tunnissa korotettiin 95 kilometriin tunnissa vuonna 1934. Kalustosarjatunnus H8 muutettiin Hv1:ksi vuonna 1942. Hv1-veturit olivat käytössä noin 50 vuoden ajan. Niitä käytettiin eri puolilla Suomea, kunnes dieselveturit syrjäyttivät ne 1960-luvun puolivälissä. Hv1-veturit hylättiin vuosina 1965–1967. Veturit 546 ja 576 oli hylätty jo vuosina 1940 ja 1962 törmäyksissä aiheutuneiden vaurioiden takia. Hv1-sarjasta ovat säilyneet veturit 554, 555 ja 575. Numero 555, joka on saanut yksilökohtaisen lempinimen Prinsessa, oli ajokuntoisena museoveturina vuosina 1995–2000 ja kunnostettiin jälleen ajokuntoon VR:n 150-vuotisjuhlien yhteyteen vuonna 2012. == Säilyneet == Veturi Valmistaja Valmistettu Sijoitettu Muuta 554 Tampella 1915 Riihimäki Veturi siirrettiin 31. lokakuuta 2013 Paloheimonkadulta Riihimäen kaupungin varikolle kunnostettavaksi. Veturi siirrettiin 21. syyskuuta 2020 Riihimäen talliin. 555 Tampella 1915 Suomen Rautatiemuseo, Hyvinkää ”Prinsessa”, museoajoja 1995–2000 ja 2012– 575 Lokomo 1920 Tampere, "Hatanpää" Ensimmäinen Lokomolla valmistettu veturi. ==Lähteet== * * *SRHS: Tietoa Suomen vetureista === Viitteet === ==Aiheesta muualla== Luokka:Museorautatiekalusto Luokka:Suomalaiset höyryveturit Luokka:Tampella (yritys) Luokka:Lokomo
Oo – mikä nainen

Oo – mikä nainen on iskelmälaulaja Markku Aron toinen albumi vuodelta 1972. == Kappaleet == ; A-puoli # # # # # # ; B-puoli # * # # # # # == Muusikoita == * Arto Alaspää – taustalaulu (12) * Irma Tapio – taustalaulu (9, 10, 12) * Heikki Laurila – kitarat (11) * Nono Söderberg – kitarat (1, 2, 6–8) * Hasse Walli - kitarat (9, 10) * Matti Bergström – basso (3, 4, 9, 10) * Ilpo Kallio – rummut ja lyömäsoittimet (1, 8, 11) * Antero Päiväläinen – rummut ja lyömäsoittimet (5) * Esko Rosnell – rummut ja lyömäsoittimet (8) \+ * Heikki Hämäläinen – viulu (8) * Jörgen Petersen – trumpetti (1) Lähde: == Lähteet == Luokka:Vuoden 1972 albumit Luokka:Markku Aron albumit
H8

H8 voi tarkoittaa jotain seuraavista: * H8, höyryveturi * H8, Godsplaguen albumi * Hitachi H8, mikroprosessori * HMS H8, sukellusvene * Hagström H8, bassokitara
Katso luontoa ja huomaa

Katso luontoa ja huomaa on suomalaislaulaja Markku Aron neljäs studioalbumi vuodelta 1975. Albumin tunnetuimpia kappaleita ovat avausraita ”Pois sun vien” ja nimikappale ”Katso luontoa ja huomaa”. Kappale ”Pois sun vien” oli parhaimmillaan Suomen jukeboxien toisiksi kuunnelluin single. Albumi julkaistiin Finnlevy-levymerkillä vinyylilevynä ja C-kasettina. == Kappaleet == Kaikki kappaleet sanoittanut Vexi Salmi ja sovittanut Antti Hyvärinen, ellei toisin mainita. === A-puoli === # # # # # # === B-puoli === # * # # # # # LP-levyn (SFLP 9572) takakannen tiedot. === Äänitykset === Kappaleet äänitettiin Finnlevyn studioilla vuonna 1975. Kesäkuussa 1975 äänitettiin levyn avaava ”Pois sun vien” (2. kesäkuuta) ja ”Ainoain oot sä vain” (27. kesäkuuta). 17\. heinäkuuta äänitettiin puolestaan kappale ”Ero jompaa kumpaa satuttaa”. Elokuun 21. päivänä äänitettiin peräti neljä kappaletta (”Sua rakastan”, ”En näkemiin sanoa voi, ”Silmäs aurinko kuivattaa saa”, ”En taata voi itseäin”). Syyskuun 6. päivä äänitettiin albumin nimikappale ”Katso luontoa ja huomaa”. Lokakuussa äänitettiin vielä kappaleet ”Sun luonasi oisin” (13. päivä) ja ”Et saa koskaan muihin luottaa” (18. päivä). == Tekijät == === Muusikoita === * Markku Aro – laulu * Arto Alaspää – taustalaulu (3, 5, 12) * Irina Milan – taustalaulu (2, 3, 8) * Antero Jakoila – kitarat (1, 2, 4, 6–8, 11, 12) * Heikki Laurila – kitarat (1, 2, 4, 6, 10–12) * Nono Söderberg – kitarat (6, 7) * Taisto Wesslin – kitarat (3, 5, 9) * Heikki ”Häkä” Virtanen – basso (6, 7) * Ilpo Kallio – rummut ja lyömäsoittimet (2, 3, 5–9, 12) * Heikki Hämäläinen – viulut (2, 6–8, 12) * Jaakko Raulamo – sello (12) === Tuotanto === * Vexi Salmi – tuotanto * Jorma Breider – valokuvat * T. Niiranen – kansi * Antti Joki – äänitys (1, 8, 11, 12; Finnlevy-studiot) * Ronnie Kranck – äänitys (1, 3, 5, 6, 9, 11; Finnlevy-studiot) * Kari Tamminen – äänitys (7, 8, 10; Finnlevy-studiot) * Jukka Teittinen – äänitys (1, 3, 5–7, 9–12; Finnlevy-studiot) == Lähteet == Luokka:Vuoden 1975 albumit Luokka:Markku Aron albumit Luokka:Vexi Salmen tuottamat albumit
Marcos Alonso

Marcos Alonso -nimisiä henkilöitä: * Marquitos (Marcos Alonso Imaz), espanjalainen jalkapalloilija * Marcos (Marcos Alonso Peña), espanjalainen jalkapalloilija, edellisen poika * Marcos Alonso, espanjalainen jalkapalloilija, edellisen poika.
Théâtre du Grand Guignol

Grand Guignol koko nimeltään Le Théâtre du Grand-Guignol oli teatteri Pigallen alueella Pariisissa. Se keskittyi kauhuesityksiin, ja se oli toiminnassa vuodet 1897–1962. Sitä käytetään myös usein kuvaamaan kaikenlaista graafista kauhuviihdettä William Shakespearen teoksesta Titus Andronicus splatter- elokuviin. == Historia == Grand Guignol sai alkunsa 1897, kun ranskalainen näytelmäkirjailija Oscar Méténier osti teatterin Pariisin Pigallen alueelta. Grand Guignol oli Pariisin pienin teatteri, ja siellä esitettiin Méténier'n kiistanalaisia naturalistisia näytelmiä. Méténier'n näytelmät olivat usein sensuurin kohteina, sillä hän uskalsi esittää lavalla sellaisia asioita, joita aiemmin ei ole teatterissa nähty. Méténier'n Mademoiselle Fifi, joka perustui Guy de Maupassantin teokseen, oli Grand Guignolin ensimmäisiä näytelmiä. Siinä esiintyi prostituoitu ensimmäistä kertaa, ja poliisi lopetti näytelmän esittämisen hetkellisesti. Max Maureystä tuli teatterinjohtaja vuonna 1898. Hänen ohjauksessaan Grand Guignolista tuli kauhuteatteri. Maurey keksi myös näytelmäkirjailija André de Lorden, joka kirjoitti monia teoksiaan yhteistyössä psykologi Alfred Binet'n kanssa. Monet näytelmät käsittelivätkin mielisairaita ihmisiä. Esimerkiksi de Lorden L'Homme de la Nuit -teoksessa ("Yön mies") pääosassa oli nekrofiili. Monet de Lordenkin näytelmistä kärsivät sensuurista, ja Englannissa kahden hänen näytelmänsä esitykset kiellettiin kokonaan. Maureyn jälkeen teatterin johtoon valittiin Camille Choisy, joka oli sen johdossa vuodet 1914–1930. Hänen kaudellaan Grand Guignoliin tuotiin myös erikoistehosteita, kuten valaistusta ja ääntä. Choisy palkkasi vuonna 1917 näyttelijä Paula Maxan, joka tunnettiin pian "maailman salamurhatuimpana naisena". Hän esitti lavalla usein hahmoa, jota kidutettiin monilla eri tavoilla. Choisyn jälkeen johtajaksi tullut Jack Jouvin ohjasi teatteria kauhusta psykologiseen draamaan. Grand Guignolin kukoistuskausi alkoi olla ohi, ja viimeistään toinen maailmansota johti teatterin hiipumiseen. Sodan jälkeen katsojamäärät pienenivät. Grand Guignolin viimeinen johtaja Charles Nonon sanoi vuonna 1962 teatterin sulkemisen jälkeen, että aiemmin kaikki uskoivat lavalla tapahtuvan pelkästään mielikuvituksellisia asioita, mutta sota näytti, että todellisuus voi olla kauheampikin. == Lähteet == == Aiheesta muualla == *Grand Guignol Online Luokka:Ranskan teatterit Luokka:Pariisin rakennukset ja rakennelmat
Marquitos

Marquitos on Marcos-nimen hellittelymuoto. Sillä voidaan tarkoittaa muun muassa seuraavia henkilöitä: * Marcos Alonso Imaz, espanjalainen jalkapalloilija * Marcos Di Palma, argentiinalainen autourheilija * Marcos García Barreno, espanjalainen jalkapalloilija.
Hv2

Hv2 oli Valtionrautateiden käytössä ollut höyryveturi. 1910-luvun alussa vanhemmat veturisarjat olivat junapainojen kasvaessa tulleet ylikuormitetuiksi, joten Valtionrautatiet tilasi uusia ja voimakkaampia vetureita. Hv2 oli Hv1-veturin pohjalta suunniteltu veturi. Erona Hv1-sarjaan Hv2:ssa oli kapeampi aluskehys, jonka ansiosta veturit olisi myöhemmin voitu muuttaa kapeammalle yleiseurooppalaiselle raideleveydelle. Hv2-vetureita valmistettiin kaikkiaan 33 kappaletta. Osan vetureista valmisti suomalainen Lokomo, osan saksalainen Schwartzkopff. Veturit saivat alun perin sarjatunnuksen H9, mutta vuonna 1942 ne jaettiin tenderin pituuden mukaan sarjoihin Hv2 ja Hv3. Hv2-vetureissa oli lyhyempi, kolmiakselinen tenderi. Hv2-veturit palvelivat matkustajaliikenteessä maan tärkeimpiä varikkoja, kunnes dieselöinti syrjäytti ne vuoteen 1968 mennessä. Saksassa valmistetut veturit erosivat jonkin verran suomessa valmistetuista, ja ne hylättiin jo vuonna 1965. Hv2-sarjasta on museoitu yksi veturi, numero 680, joka on Haapamäen höyryveturipuistossa. ==Lähteet== * * *SRHS: Tietoa Suomen vetureista ==Aiheesta muualla== Luokka:Museorautatiekalusto Luokka:Suomalaiset höyryveturit
Hv3

Hv3 (H9 ennen vuotta 1942) oli Suomen Valtionrautateiden käytössä ollut väliraskas henkilöjunien höyryveturi. Hv3 oli muutoin samanlainen kuin Hv2-veturi, mutta se oli varustettu neliakselisella tenderillä ja Knorr- esilämmittimillä, jotka lämmittivät kattilaan syötettävää vettä. Hv2 sen sijaan oli Hv1-veturin pohjalta suunniteltu veturi. Erona Hv1-sarjaan veturissa oli kapeampi aluskehys, jonka ansiosta ne olisi myöhemmin voitu muuttaa kapeammalle yleiseurooppalaiselle raideleveydelle. Hv3-vetureita valmistettiin kaikkiaan 24 kappaletta. Osan vetureista valmisti suomalaiset Tampella ja Lokomo, osan saksalainen Schwartzkopff. Vuonna 1920 Schwartzkopffilta tilattiin 10 veturia. Ne valmistuivat 1921 ja saivat numerot 638–647. Keväällä 1932 Tampellalta tilattiin viisi veturia, jotka valmistuivat vuosina 1932–1933 ja saivat numerot 781–785. Lokomolta tilattiin yhdeksän veturia kahdessa erässä vuosina 1937 ja 1939. Ne valmistuivat 1938–1941 ja saivat numerot 991–999. Hv2- ja Hv3-veturit saivat alun perin sarjatunnuksen H9, mutta vuonna 1942 ne jaettiin tenderin pituuden mukaan sarjoihin Hv2 ja Hv3. Hv3-vetureissa oli pidempi, neliakselinen tenderi. Veturin vesitilan suuruus oli 19 kuutiometriä ja hiilitilan suuruus 6 kuutiometriä. Tulipinnan ala oli 109,8 neliömetriä ja tulistimen 30,7 neliömetriä. Työpaine oli 12 kilopondia neliösentille, sylinterin halkaisija 51 senttiä ja männän iskun pituus 60 senttiä. Veturi pystyi vetämään noin 600–700 tonnin vaunukuormaa noin 890 hevosvoimansa avulla. Pikajunakäytössä sen perässä oli tavallisesti kymmenisen vaunua eli noin 400 tonnin paino. Hv3-veturit palvelivat matkustajaliikenteessä maan tärkeimpiä varikkoja, kunnes dieselöinti syrjäytti ne 1970-luvun alkuun mennessä. Saksassa valmistetut veturit erosivat muun muassa kattilansa ja valaistusjärjestelmänsä takia jonkin verran Suomessa valmistetuista, ja ne hylättiin vuonna 1965. Muiden vetureiden ajot loppuivat 1970. Hv3-sarjasta on säilynyt kolme yksilöä, joista 781 on Keravan rautatieasemalla muistomerkkinä, 995 kunnostettuna museoveturina ja 998 Haapamäen museovarikolla. Vuonna 1941 valmistuneen veturin 995 kunnosti ajokuntoon Tapani Laaksomies Suolahdessa. Se on sarjan ainoa ajokuntoinen veturi. Veturi tuotiin 1978 kunnostettavaksi muistomerkiksi Ouluun. Veturi oli Oulussa vuoteen 2004, jolloin se siirrettiin Suolahteen. Veturi kunnostettiin vuosina 2004–2011, ja se aloitti liikennöinnin 2011. ==Lähteet== * * *Suomen Rautatiehistoriallinen Seura: Tietoa Suomen vetureista (Arkistoitu versio) === Viitteet === ==Aiheesta muualla== * Luokka:Museorautatiekalusto Luokka:Suomalaiset höyryveturit
Pierre Janet

Pierre Marie Félix Janet [žane] (30. toukokuuta 1859 Pariisi – 24. helmikuuta 1947 Pariisi) oli uraauurtava ranskalainen psykologi, psykoterapeutti ja filosofi. Hän oli ensimmäisiä tutkijoita, jotka kiinnittävät huomiota potilaan traumojen ja elämänhistorian väliseen yhteyteen. Janet myös yhdisti työssään akateemisen psykologian tutkimuksen ja mielisairauksien hoidon käytännön menetelmät. Janet opiskeli Pariisin yliopistossa kuuluisan neurologi Jean- Martin Charcot’n johdolla. Hänen filosofinen tutkielmansa valmistui vuonna 1889. Janet työskenteli Charcot’n kutsumana pariisilaisessa Salpêtrièren sairaalassa, jossa valmistui hänen hysteriaa käsittelevä lääketieteen väitöksensä L’état mental des hystériques vuonna 1892. Lääketieteen tohtorin arvo hänelle myönnettiin seuraavana vuonna. Vuonna 1898 Janet luennoi Pariisin yliopistossa. Hän toimi vuodet 1902–1932 psykologian professorina Collège de Francessa. Vuonna 1923 julkaistiin hänen merkittävä teoksensa La médecine psychologique ja vuodet 1928–1932 hän käytti muistin tutkimiseen. Syksyllä 1906 Janet luennoi Harvardin yliopiston Medical Schoolissa Yhdysvalloissa. Hänelle myönnettiin Harvardin kunniatohtorin arvo vuonna 1936. Janetin psykiatrisessa ajattelussa keskeinen käsite oli energia. Hän piti tiettyjen hermostollisten ongelmien syynä energeettisen tason alentumista. Tästä kärsivillä henkilöillä ei ole sitkeyttä eikä omanarvontuntoa. Energia- käsitteen rinnalla hän puhui jännityksen (tension) käsitteestä: sielullista energiaa hillitään ja säännellään tensioilla. Näiden pohjalta Janet muodosti sielullisten toimintojen hierarkian, joka on samalla yksilön kehitysportaikko. Sen tasoja Janet nimitti realiteetin asteiksi. Janetin elämäntyö on rinnasteinen ja samanaikainen Sigmund Freudin työn kanssa sikäli, että kumpikin pyrki kuvaamaan ihmisen henkiset toiminnot kokonaisuutena. Janetia on kritisoitu siitä, ettei hänen teoriansa ota huomioon niitä yksilöpsykologisia tekijöitä, jotka saattavat johtaa mielen sairastumiseen. ==Lähteet== ==Aiheesta muualla== *Onno Van der Hart & Barbara Friedman: A Reader's Guide To Pierre Janet: A Neglected Intellectual Heritage (trauma-pages.com) *Pierre Janet philosophe devenu médecin et psychologue, 1859-1947 (julkaisuja verkkoversioina, Université Québec à Chicoutimi) (uqac.ca) Luokka:Ranskalaiset psykologit Luokka:Ranskalaiset filosofit Luokka:Vuonna 1859 syntyneet Luokka:Vuonna 1947 kuolleet Luokka:Psykoterapeutit
Thomas Mitchell

Thomas Mitchell (11. heinäkuuta 1892 Elizabeth, New Jersey – 17. joulukuuta 1962) oli yhdysvaltalainen näyttelijä ja käsikirjoittaja. Hän oli ensimmäinen, joka voitti urallaan niin Oscarin, Emmyn kuin Tonynkin. ==Ura== Mitchell aloitti uransa teatterinäyttelijänä ja näytelmien kirjoittajana vuonna 1913. Hänen ensimmäinen elokuvansa ilmestyi vuonna 1923. Mitchellin läpimurtorooli oli Frank Capran ohjaamassa elokuvassa Sininen kuu (Lost Horizon, 1937), ja samana vuonna hän näytteli elokuvassa Hirmumyrsky (The Hurricane, 1937), josta hän sai ensimmäisen Oscar-ehdokkuutensa. Pari vuotta myöhemmin Mitchell sai parhaan miessivuosan Oscar-palkinnon Doc Boonen roolista elokuvassa Hyökkäys erämaassa (Stagecoach, 1939). Hänen muita tunnettuja roolejaan ovat muun muassa Diz Mooren rooli elokuvassa Mr. Smith lähtee Washingtoniin (Mr. Smith Goes to Washington, 1939), Scarlett O'Haran isän rooli elokuvassa Tuulen viemää (Gone with the Wind, 1939), Billy-sedän rooli elokuvassa Ihmeellinen on elämä (It's a Wonderful Life, 1946) ja pormestari Jonas Hendersonin rooli Gary Cooperin ja Grace Kellyn tähdittämässä elokuvassa Sheriffi (High Noon, 1952). Mitchell loi mittavan uran televisiossa 1950- ja 1960-luvuilla ja voittikin parhaan näyttelijän Emmy-palkinnon vuonna 1952. Tämän lisäksi hän loi mittavan uran myös teatterinäyttelijänä ja voittikin vuonna 1953 Tony-palkinnon musikaalista Hazel Flagg. Näyttelemisen lisäksi hän myös toimi myös näytelmien kuin elokuvien käsikirjoittajana. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta. ==Yksityiselämä== Thomas Mitchell oli irlantilaissiirtolaisten lapsi. Hän oli pari kertaa elämänsä aikana naimisissa, mutta hänellä ei tiettävästi ollut lapsia. Hän kuoli luusyöpään 70-vuotiaana 1962. ==Aiheesta muualla== * Thomas Mitchell NNDB:ssä * Thomas Mitchellin Broadwaylla näyttelemät roolit Luokka:Yhdysvaltalaiset näyttelijät Luokka:Hollywood Walk of Fame Luokka:Oscar-palkinnon saajat Luokka:Primetime Emmy -palkinnon saajat Luokka:Vuonna 1892 syntyneet Luokka:Vuonna 1962 kuolleet Luokka:Tony-palkinnon saajat